cyanic-selkie/wikianc huggingface dataset:
Metrisk rom
Et metrisk rom i matematikk er en mengde der det er definert en metrikk eller et avstandsmål mellom to vilkårlige elementer i mengden. Et metrisk rom har en struktur kun bygd opp omkring avstanden mellom to objekter, og definisjonen gjør det mulig å studere matematiske sammenhenger basert på de formelle egenskaper til avstandsmålet. Et matematisk resultat der beviset bygger ene og alene på de generelle egenskapene til en metrikk, vil være gyldig i alle metriske rom.
International Institute for Democracy and Electoral Assistance
I dag har organisasjonen 30 medlemmer, deriblant Botswana, Canada, Kapp Verde, Tyskland, Mauritius, Mexico, Namibia, Peru, Sveits og Uruguay.
Vidar Helgesen var generalsekretær i organisasjonen fra 2006 til 2013.
Hans Millonig
Johann «Hans» Millonig (født 11. september 1952 i Villach) er en østerriksk tidligere skihopper som representerte SV Achomitz.
Bygg (korn)
Botanikk
Bygg er en ettårig art som tilhører grasfamilien (Poaceae), og innen hvetestammen (Triticeae), der vi også finner hvete og rug. Disse artene er i nær slekt, men bygg kan ikke krysses med de andre. Bygg er lett å kjenne på de lange snerpene, tynne og rue «hår» som står opp av hvert småaks. Vi har to slags bygg: toradet med ett stort og to sterile frø i hvert småaks, eller seksradet bygg med tre litt mindre frø. I modne aks ser det ut som aksa har to eller seks rader med frø. Bygg er en diploid art med 14 kromosom. Bygg er en selvbefrukter og blir dyrket som rene linjer (en homozygot genotype).
Agronomi og økologi
Her i landet blir det dyrket seksradede sorter der vekstsesongen er kortest, fordi de blir tidligst modne. Seksradsbygget hadde fram til 1920-tallet nordgrensa for korndyrking på verdensbasis i Alta i Finnmark (70 grader nord), trolig ført dit med den finske innvandringen fra Tornedalen. I dag er seksradsbygget igjen i sterk ekspansjon i Nord-Skandinavia og på Island. Toradsbygg er tradisjonelt mer varmekjær og mest dyrket i Nordens sørlige deler. Oppover i fjellbygdene i Norge modnet bare kornet annethvert år, i Alta dyrket folk den tilpassede kornvarianten altabygg.
Osmund Kaldheim
Osmund Kaldheim (født 20. februar 1964 i Haugesund) er en norsk tjenestemann og tidligere næringslivsmann og politiker (H). Han er fra 2017 direktør i Husbanken.
Bakgrunn og yrkeskarrière
Han har avgangseksamen fra videregående skole, ex.phil. og ufullstendig grunnfag i statsvitenskap fra Universitetet i Oslo. Kaldheim var rådgiver og partner i Geelmuyden.Kiese 1990–1995, styreleder i Nedre Romerike Vannverk AL 1996–1999, daglig leder i Geelmuyden.Kiese 1999–2001, direktør i Telenor Plus i 2001, direktør i Telenor Broadcast Holding 2004–2005 og direktør i Integrerings- og mangfoldsdirektoratet (IMDi) 2005–2010. Fra 2010 til 2017 var Kaldheim rådmann i Drammen kommune.
Lomé
Historie
Byen opplevde sterk befolkningsvekst i den andre halvdelen av 1900-tallet og økte fra rundt 30 000 i 1950 til 200 000 i 1970.
De svensk-novgorodske krigene
De svenske felttogene østover hadde religiøse overtoner med korstog mot de ortodokse kristne novgoroderne og ladogabeboerne (se også De nordlige korstog), men også maktpolitiske og økonomiske begrunnelser om herredømmet over Finskebukta og det finske innlandet. De første angrepene var trolig rene røvertokter.
Melodi Grand Prix 1995
Sendingen
For første gang siden 1983 ble finalen arrangert på NRK Marienlyst, dette året som en del av tv-programmet Rondo med Petter Nome som programleder og Synnøve Svabø som utereporter.
Indoeuropeere
Urhjem
Fra 1970-tallet har den brede konsensus blant forskere av urindoeuropeisk hypotesen støttet Kurgan-hypotesen som plasserte det indoeuropeiske hjemlandet på de pontiske steppene i tidsepoken kobberalderen, 4500–3000 f.Kr. De pontiske steppene er en stort område med gressland ytterst i det østlige Europa, lokalisert nord for Svartehavet, fjellkjeden Kaukasus og Det kaspiske hav, og omfattet deler av det østlige Ukraina, det sørlige Russland og det nordvestlige Kasakhstan. Dette er tidsepoken og stedet for den eldste domestiseringen av hesten. som i henhold til denne hypotesen var bedriften til de tidlige indoeuropeere. Med hesten som trekkdyr og ridedyr gjorde det mulig for disse nomadene på steppene til bevege seg over langt større strekninger, og de ekspanderte og spredte seg utover sine opprinnelige kjerneområder, kom i kontakt med andre folk og kulturer som ble erobret eller assimilert.
Keltere og keltisk
Moderne keltiske språk er hovedsakelig snakket i den nordvestlige utkanten av Europa, det vil si i Irland, Wales, Bretagne, Cornwall og Man, og i tillegg på Cape Breton, en øy helt i øst av Canada. Det er også et antall walisiske talere i området Patagonia i Argentina. En del snakker eller behersker keltisk i USA, Canada, Australia, og New Zealand. I alle disse områdene er keltiske språk snakket av minoriteter, skjønt det er jevnlige forsøk på å revitalisere språkene. Walisisk er det eneste keltiske språket som ikke er klassifisert som «truet» av UNESCO.
Baltere og slavere
Slavere var en etnisk-språklig gruppe som bodde i sentrale, østlige, og sørøstlige Europa, foruten også i nordlige Asia og sentrale Asia, og som snakket slaviske språk av indoeuropeisk opprinnelse og delte i varierende grad bestemte kulturelle trekk og historisk bakgrunn. Fra tidlig på 500-tallet spredte de seg ut til å bosette det meste av sentrale, østlige og sørøstlige Europa. Slaviske grupper nådde så langt som til sørgrensen av Danmark, og utgjorde elementer blant nordboerne i vikingtiden, mens i den motsatte geografiske enden av Europa var slavere leiesoldater for bysantinerne og arabere i Anatolia, og selv så langt sør som Syria. Senere koloniserte østslavere, særskilt russere og ukrainere, Sibir og Sentral-Asia.
MAN Truck & Bus
MAN i Norge
125 lastebiler fikk norske skilter under andre verdenskrig.
Atle Hauge
Hauge ble cand. polit. i samfunnsgeografi ved Universitetet i Oslo i 1998. Han tok svensk FD-grad ved Uppsala universitet i 2007, på en avhandling som tok for seg svensk moteindustri fra et økonomisk geografisk perspektiv. Han var stipendiat fra 2004 til 2007. Ved Østlandsforskning har han bl.a. forsket på Hamar som regionsenter.
Fallen (band)
Bandet ble etablert som et side-prosjekt av Anders Eek i 1996. Eek etablerte bandet fordi han ønsket et band hvor han kunne eksperimentere med ekstreme ideer. Noe som ikke ville passet inn med det alt etablerte bandet Funeral sin stil. Fallen sin stil blir omtalt som svært dyster og «tung», ved et langsomt tempo og lange tunge riff.
Melodi Grand Prix 1998
Avstemning
Resultatet ble avgjort av telefonstemmer som ble fordelt på fem regioner. Hver region ga 1, 2, 3, 5, 7 og 10 poeng. I tillegg satt en ekspertjury i studio som ga 2, 4, 6, 10, 14 og 20 poeng. Fagjuryen besto av: Ellen Foss-Sørensen, Tor Milde, Finn Bjelke, Olve Brekke, Stein Dag Jensen og Silje Stang. Det kom inn rundt 63 000 telefonstemmer.
Bias
Kognitiv bias
Kognitiv bias eller bekreftende bias er tendensen til å søke og tolke (ny) informasjon slik at den støtter egne synspunkter og etablerte meninger samtidig som en unngår informasjon og tolkninger som motsier eksisterende forestillinger.
Katherine av Valois
Død og senere hendelser
Katherine døde den 3. januar 1437 i London, kort tid etter en fødsel, og hun ble gravlagt i Westminster Abbey. Det er ingen spørsmål om dato, men om årsaken. Det er nedtegnelser som hevder at hun ikke døde som et resultat av å føde, men dro til klosteret Bermondsey Abbey, muligens for å søke en kur mot en sykdom som hadde plaget henne en tid. Hun skrev sitt testamente kun tre dager før hun døde og hvor hun sier at hun led av en «lang og alvorlig sykdom». Nøyaktig hva det var er uklart og åpen for spekulasjon, kanskje kreft. Testamentet nevner ikke Owen eller sine barn med ham.
Den unge kongen tok seg av morens andre familie. Owen Tudor ble gitt en livrente på 40 pund i året, og halvbrødrene Edmund og Jasper Tudor ble tatt hånd om. De ble sendt til Katherine de la Pole, abbedisse av Barking Abbey, for oppfostring. Hun sørget for at kongen beholdt interessen for guttene. Han ga dem senere titler som henholdsvis jarl av Richmond og Pembroke. I 1453 gikk kongen til det skritt å erklære sine halvbrødre legitime, kanskje for å fjerne enhver tvil. Edmund fikk et kongelig ekteskap arrangert for seg med Margaret Beaufort, arving av huset Somerset. Margaret var en av de siste gjenværende arvingene til Lancasters krav på tronen og deres sønn ble til sist kong Henrik VII.
Valeria Messalina
Sammensvergelsen blir oppdaget
Claudius var i Ostia og inspiserte havner da han ble informert av Tiberius Claudius Narcissus, en tidligere slave, om sammensvergelsen mot Claudius for å få ham drept. Messalina reiste til Ostia sammen med barna deres i håp om å få snakke med Claudius, men keiseren hadde forlatt byen før hun kom fram. Narcissus hadde forsinket Messalina i den hensikt å hindre henne i å treffe Claudius.
Cloeon inscriptum
Cloeon inscriptum er vanlig og ofte tallrik i Norge. Den er tidligere blitt forvekslet med gul damdøgnflue, som har vist seg å være sjelden i Norge. Larvene er viktig føde for fisk.
MS «Stolmen» (1929)
MS «Stolmen» var i perioden 1953-1973 et lokalruteskip i Haugesund Dampskibsselskabs værharde rute Haugesund-Bergen ytre led. I likhet med sin mer legendariske forgjenger i ruten, DS «Karmsund», rakk den å bli noe av en institusjon i ruteområdet, særlig i Ytre Sunnhordland, og var kjent som en god båt i uvær. Men stadiet som lokalrutebåt var likevel «Stolmen»s andre liv. Den var opprinnelig bygget som britisk hvalbåt «Southern Gem» i 1929, før den kom til Haugesund som Knut Knutsen O.A.S.' «Suderøy VI», en av mange hvalbåter som fanget for Knutsens hvalkokeri FLK «Suderøy».
Odd Fellow logen Svartisen
Odd Fellow logen Svartisen ble grunnlagt den 26. april 1971 i Glomfjord i Meløy kommune i Nordland, som Odd Fellow loge nr 78 i Den Norske Odd Fellow Ordenen. Logens emblem er solen som stiger opp over Svartisen i øst, og lyser opp havet.
Philorheithridae
Philorheithridae er en gruppe (familie) av insekter som hører til ordenen vårfluer (Trichoptera). Larvene lever i ferskvann. De voksne lever ikke langt fra vannet de vokser opp i.
Levevis
Larvene er rovdyr som lever i rasktrennende bekker. De lager sylindriske larvehus av grus holdt sammen med silke. De voksne vårfluene sitter gjerne på overhengende greiner over bekkene larvene lever i. De holder antennene tett sammen og rettet forover, og med sin smale kropp ligner de mye på kvister. Om de føler seg truet, stuper de ned på vannflaten og lar seg drive nedover med strømmen.
Morten Løvseth
Morten Løvseth (født 21. februar 1956 ) er en norsk arkitekt født og oppvokst i Ålesund og utdannet ved Norges tekniske høgskole i Trondheim i 1981. Deretter arbeidet han 5 år for arkitektene Kjell Lund og Nils Slaatto i Oslo, blant annet med Norges Bank og St.Magnus kirke på Lillestrøm. Løvseth etablerte sammen med Ivar Lunde i 1986 arkitektfirmaet Lunde & Løvseth i Oslo etter å ha vunnet arkitektkonkurransen om Fredrikstad Rådhus. Sammen med Ivar Lunde har han vunnet rundt 25 arkitektkonkurranser, bla Tønsberg Bibliotek, Norsk Oljemuseum i Stavanger, Regjeringsparken, Universitetet i Agder, Høyangerbadet og Grenlandsbrua. Lunde og Løvseth har mottatt over ti arkitekturpriser, bl a Houens fonds diplom for Tønsberg Bibliotek. Norsk Oljemuseum ble i år 2000 nominert til Den europeiske unions pris for samtidsarkitektur.
Caprino
Caprino er et familienavn som kan vise til:
Barbara Roles
Barbara Ann Roles (født 6. april 1941 i San Mateo) er en amerikansk tidligere kunstløper som deltok i de olympiske vinterleker 1960 i Squaw Valley.
Frank Aresti
Diskografi
Fates Warning
Romsdals Budstikke
Romsdals Budstikke er en partipolitisk uavhengig, men borgerlig og liberal dagsavis som utgis i Molde. Avisen er en av Norges eldste og har blitt gitt ut siden 1843. Romsdals Budstikke ble våren 2013 kåret til Årets avis av Mediebedriftenes Landsforening.
Guro Vartdal Håvoll
Et minnefond i Guros navn ble startet gjennom Kirkens Nødhjelp.
Luigi da Porto
Da Porto plasserte historien i Verona, den gang en strategisk viktig by for Venezia, på Bartolomeo I della Scalas (1301–1304) tid. Navnene Romeus (senere Romeo) og Giulietta (Julie) stammer fra ham. Han skapte også karakterene Mercutio, Tybalt, Laurenzo og Paris.
Ranens Beskrivelse
I første del beskrives Rana i alminnelighet, dets grenser mot Sverige, i nord, sør og vest og bemerkninger om vegen til Sverige og Røsåvatnet. I kapittel 2 konsentrerer han seg om Ranas fjorder, fjellstrekninger, vann, elver og daler. Kapitel 3 beskriver Ranas struktur av bergarter og mineraler og gir et snitt av stedets geologiske historie. I kapittel 4 oppholder Heltzen seg rundt botanikkens område, et emne som interesserte han meget, spesielt medisinske vekster. Kapittel 5 rommer dyreriket i alminnelighet på Helgeland, og i Rana kommune i særdeleshet: pattedyrene, fuglene, fiskene, insektene og ormene. Amfibiene var planlagt, men utelatt.
Fasade
Fasade (fra fransk: façade, «ansikt utad», forside) har flere betydninger. Ordet er av samme latinske rot som franske og engelske face og brukes om «ansikt utad» også i arkitekturen.
Colombias politiske system
Det konservative og det liberale parti
Volden blusset opp igjen i 1948 etter drapet på den populære Jorge Gaitán, som var en lederskikkelse i venstrefløyen av det liberale partiet. Dette drapet skapte en ny konflikt mellom de to tradisjonelle partiene, og var opptakten til den såkalte «La Violencia» hvor anslagsvis 300 000 mennesker ble drept.
Lunde & Løvseth
Lunde & Løvseth er et norsk arkitektkontor etablert i 1986 av Ivar Lunde (f. 1957 i Bærum) og Morten Løvseth (f. 1956 i Ålesund) etter vinnerutkast i arkitektkonkurransen om Fredrikstad rådhus. Ivar Lundes og Morten Løvseths viktigste prosjekter er Tønsberg og Nøtterøy bibliotek, Norsk Oljemuseum i Stavanger, Fredrikstad rådhus, Universitetet i Agder, Regjeringsparken, Grenland bru og hovedkontor for Vegdirektoratet i Oslo. De har vunnet over 20 arkitektkonkurranser og mottatt 11 arkitekturpriser for sine arbeider, blant annet Houens fonds diplom for Tønsberg og Nøtterøy bibliotek. Kompaniskapet mellom Ivar Lunde og Morten Løvseth ble avsluttet i 2003 ved at Løvseth gikk ut av selskapet og dannet firmaet Løvseth+Partners.
Colombias politiske system
Geriljagrupperinger
Det har vært forhandlinger om fred mellom geriljagruppene og regjeringen, men det finnes forskjellige veier til fred. En vei går gjennom sosiale reformer, en bedring av livsvillkårene til den jevne colombianer. En annen vei går gjennom total utslettelse av oprørsgruppene – de dødes fred. Den nåværende colombianske regjeringen under Alvaro Uribe har foretrukket den siste veien.
Det finnes noen erfaringer fra fredsforhandlinger. ELN og EPL forhandlet med regjeringen. Regjeringen forsøkte å bestikke geriljalederne, comandantene. De som la fra seg våpnene ble drept av regjeringshæren, mens resten av soldatene da naturligvis gikk tilbake til kamp.
Demo 04 (Fallen-demo)
Demo 04 er den første demoen til det norske doom metal-bandet Fallen, utgitt i 2004.
Demoen ble spilt inn på Studio Tinnitus i 2003 og 2004.
Thukydid (politiker)
Thukydid var sønn av Melesias og født i den antikke demen Alopecê (Αλωπεκή) i Athen. Årstallet for hans fødsel er ukjent, men hans familie var medlemmer av adelen. Han var slektning av Kimon, den karismatiske generalen og lederen for det konservative partiet. Etter Kimons død, etterfulgte Thukydid ham som leder av de konservative og bestemte seg for å utøve opposisjon mot Perikles som ledet Athen på den tiden.
Heliaia
Heliaia (gresk: Ἡλιαία) eller Halia (gresk: ἁλία) var høyesteretten i antikkens Athen. Forskere mener at den fikk sitt navn fra det gammelgreske verbet ἀλιάζεσθαι som betyr συναθροίζεσθαι, «samle seg». En annen forklaring er at domstolen tok sitt navn fra det faktum at høringene fant sted utendørs, under solen. Heliaia var også kalt for store ekklesia. Opprinnelig var dette stedet hvor høringene ble gjennomført, men senere dekket denne benevningen også selve domstolen.
Hurtigløp på skøyter under Vinter-OL 2002 – 1000 meter herrer
Rekorder
Før konkurransen var gjeldende verdensrekord og olympisk rekord:
Yrjö Kivivirta
Yrjö Kivivirta er en tidligere finsk skihopper som konkurrerte på 1920-tallet.
Verdens sande tilstand
Tittelen
Den danske tittelen er en ironisk kommentar til bøkene fra Worldwatch Institute som utgir Verdens Tilstand.
Marika Kilius
Fire år senere, under 1964 i Innsbruck vant hun en ny sølvmedalje i parløp. Hun og Hans-Jürgen Bäumler kom på andreplass bak Ljudmila Belousova og Oleg Protopopov fra Sovjetunionen.
Hans-Jürgen Bäumler
Bäumler vant en olympisk sølvmedalje i kunstløp under Vinter-OL 1960 i Squaw Valley. Sammen med Marika Kilius kom han på andreplass i parløp bak Barbara Wagner og Robert Paul fra Canada.
Kragerø Idrettsforening
Friidrett
Friidrettsgruppa i Kragerø IF har produsert enkelte regionalt og nasjonalt suksessrike utøvere, som f.eks. Birgitte Kristoffersen (høyde, lengde) og Aslaug Snøås (kulestøt).
Gammelnederlandsk
Gammelnederlandsk er dermed noe helt annet enn gammel-nederlandsk, som generelt sett brukes for å angi foreldede språkformer. Disse formene kan til og med skrive seg fra tiden etter den annen verdenskrig.
En berømt setning
Den mest kjente gammelnederlandske setningen er
De Wachtendonckse Psalmen
Tekstene er hovedsakelig skrevet på gammelnederlandsk, bortsett fra Salme 1, 2 og 3 som alle har et tydelig middelfrankisk preg.
Gammelnederlandsk ordbok
En gammelnederlandsk ordbok er under utarbeidelse av Instituttet for nederlandsk leksikologi i Leiden. De viktigste kildene for denne er de verkene som ble beskrevet i de forrige kapitlene, de tidligere nevnte fragmentene og gloser og navn som er funnet i latinske manuskripter.
Staving
Gammelnederlandsk skrives med latinske bokstaver. Siden misjonærene i datidens Nederlandene kom fra områder der gammelengelsk og gammehøytysk var de herskende språkene, finnes det elementer fra disse i gammelnederlandske tekster. Det er her tale om elementer som aldri forekom i språket som ble brukt av dem som hadde gammelnederlandsk som morsmål.
Kjennetegn
Et viktig kjennetegn innen gammelnederlandsk er bruken av runde vokaler i utlyd. De følgende ordene er eksempler på dette: vogala (vogel, fugl), hebban (hebben, har), geuon (geven – i gamle tekster skrives v ofte som u og w som uu, gir), herro (heer, herre), gesterkon (versterken, forsterke), geuuisso (gewis, waarlijk, sannelig, sikkert), fardiligon (verdelgen, utrydde).
«Auslautverhärtung»
Legg merke til at uu i uuort ikke er en lang vokal, men den gamle skrivemåten for w. Videre er u i det andre eksempelet (geuon) er den gamle skrivemåten for v. eh i det siste eksempelet angir ikke en lang e og h'en er ikke stum. Ordet ble uttalt omtrent det moderne nederlandske ordet weg (omtrent som eller ).
Irène Pittelioen
I 1950 deltok hun i VM i turn. Individuelt fikk hun ingen medaljer, men Frankrike fikk sølv i lagkonkurransen, bak Sverige. Individuelt kom hun på 20.-plass sammenlagt, lagets fjerde beste plassering.
SpareBank 1 Ringerike Hadeland
SpareBank 1 Ringerike Hadeland (ose: RING) er en videreføring av de tidligere bankene Ringerikes Sparebank, Sparebanken Jevnaker Lunner og Gran Sparebank. Banken har hovedkontor ved Søndre torv 6 i Hønefoss. Banken er en del av SpareBank 1 Alliansen.
Mr. Beans ferie
Handling
Det er juni i London og det regner. Mr. Bean er med på en basar, der det går an å vinne en tur til en strand i Cannes. Mr. Bean kommer akkurat i tide til at han får høre vinneren. «Og vinneren er:» sier oppleseren, «919» Mr. Bean tar en titt på loddet men ser til sin store fortvilelse at han har lodd 616. Det han ikke vet, er at han holdt det feil vei. Han hiver det vekk og det lander i en vogn på et elektrisk tog. Han ser tilfeldigvis bort på toget, og der ligger loddet, denne gangen rett vei! Oppleseren skal akkurat til å trekke et nytt lodd da Mr. Bean roper: «Jeg vant, jeg vant!» På turen får han med seg to hundre euro i lommepenger og et videokamera.
Hammerdal
Stedet er kjent for treindustri og for et større sementstøperi. Hammerdal var lenge et kirkelig sentrum for nordre Jämtland og man kjenner til at det var kirke der på 1300-tallet. Nåværende kirke er fra 1782. Stedet var også et juridisk sentrum for nordre Jämtland gjennom Hammerdals tingslag, som grenset til Lappland i nord og til Nord-Trøndelag i vest. I 1928 hadde tinglaget 18007 innbyggere på et areal som var 9220 kvadratkilometer stort.
SpareBank 1 Ringerike Hadeland
Konsernet i 2011
Ved årsskiftet 2011 sysselsatte konsernet 189 ansatte tilsvarende 175 årsverk. Det bestod av morbanken SpareBank 1 Ringerike Hadeland, Eiendomsmegleren Ringerike Hadeland AS (80 % eierandel), Gran Sparebank Eiendom AS og JLN Invest A S. Det var ingen virksomhet i sistnevnte selskap. Gran Sparebank Eiendom AS og JLN Invest AS ble innfusjonert i morbanken med virkning fra 1. januar 2012.
Latvias kultur
Mat og drikke
Latvisk matkultur dreier seg typisk om enkel bondemat. Akkurat som i landene rundt så er vanlige ingredienser fra fiske og jordbruk. De vanligste ingrediensene inkluderer poteter, hvete, bygg, kål, løk, egg og svinekjøtt. Tradisjonell latvisk mat er ofte ganske fet og uten bruk av mye krydder.
Tradisjonelle brødsorter er surdeigsbrød, rugbrød og hvetebrød. De har brukt grovmalt rug, bygg og hvete til grøt.
Meieriprodukter er viktige i latvisk kosthold, med forskjellige typer søt og sur melk til drikke, og rømme og cottage cheese som basis for mange sauser og småretter. Hver region har sine egne ostetyper, men det er en ost som er kjent over hele landet. Den lages til St. Hans-feiringen, og kalles jāņu siers.
Annen vanlig mat er surkål, kald rødbetsuppe og potetsalat (rosols). Drikke er øl eller en drikk kalt kvass, laget på malt av bygg.
Høytider
I førkristen tid var det fire høytider som var viktige. Det var vårjevndøgn, midtsommer, høstjevndøgn og midtvinter.
Filosofi på 1800-tallet
Historisk omriss
Med de urolige årene 1789–1815 var den europeiske kulturen omformet av revolusjon, krig og sammenbrudd. Ved at mange av de sosiale og kulturelle støttepilarene fra det foregående århundret var revet, var stort rom for dramatiske økonomiske og politiske endringer. Europeisk filosofi reflekterte endringene, deltok i dem, og til dels var drivkraften i mange av dem. Særlig tysk filosofi preget Europas tenkning.
Terrorangrepene i Mumbai 26. november 2008
Åtte av angrepene fant sted sør i Mumbai: på den overfylte jernbanestasjonen Chhatrapati Shivaji Terminus; på to fem-stjerners hotell: Oberoi og Taj Mahal; på den populære Leopold Café i et turistområde (der den norske fotografen Arne Strømme ble alvorlig skadet); på sykehuset Carma Hospital; i politiets hovedkvarter, der minst tre offiserer på høyt nivå, deriblant lederen for Anti Terrorism Squad ble drept; ved den ortodoks jødisk-eide Mumbai Chabad House og på kinoen Metro.
Sentrumskvartalet
Sentrumskvartalet er synonymt med adressen Hønefoss bru 1c–e i Hønefoss er et nytt forretnings- og leilighetskompleks fra 2005 som ligger der den gamle rutebilstasjonen lå, like nord for Søndre torv. Nabobygget i nord er Samfunnshuset. Det lille torvet foran Sentrumskvartalet har fått navnet Fossetorvet.
Erich von Falkenhayn
Erich Georg Anton von Falkenhayn, (født 11. november 1861 på Burg Belchau ved Graudenz i Vestpreussen, død 8. april 1922 på Schloss Lindstedt ved Potsdam) var en tysk offiser, prøyssisk krigsminister (1913–1915) og generalstabssjef (1914–1916).
Runar Håndball
Klubben har fostret mange gode spillere, blant andre Einar Sand Koren, Espen Mjøs, Frank Løke, Heidi Løke, Thomas Johansen og Peder Trevland.
Hans Peter L’Orange (professor)
L'orange ga ut en lang rekke bøker og mange artikler, hvor kanskje Oldtidens bygningsverden (1978), en samnordisk utgivelse, kan framheves spesielt. Ved siden av de vitenskapelige utgivelsene sine, skrev han også mer populærvitenskapelige skrifter, hvor han med god fortellerevne fokuserte på sammenhengen mellom ulike kulturfenomen.
Henry Armstrong
Blir profesjonell
Armstrong gjorde en flott amatørkarriere og slo seg til topps på alle amatørrankinger i fjærvektsklassen. Han hadde vunnet 85 amatørkamper på rad da han overraskende tapte den amerikanske OL kvalifiseringen i 1932. Ettersom han trengte penger for å bidra til familieforsørgingen, debuterte han nok en gang som proff. Armstrongs proffkarriere fikk en litt vaklende start da han tapte sine to første kamper, han hadde tidligere tapt en proffkamp da han kjempet som «Melody Jackson», så man kan jo bare tenke seg at han må ha hatt lyst til å legge opp nærmest før han kom i gang. Fargede boksere var ikke verdt mye på 1930-tallet dersom de ikke vant,det hele var en kamp om den sterkestes rett. Men ting tok seg opp etter hvert som Armstrong fant seg mer til rette med proffstilen, noe som han senere skulle sette en standard for innen perfeksjonisme.
Swarmer
Etter hvert som Armstrong fant seg mer og mer til rette i proffringen falt den ene topp 10 fjærvekteren etter den andre; Midget Wolgast, Bobby Leyvas, Alton Black, Mike Belloise (2 ganger), Tony Chavez og Pete DeGrasse. Ingen klarte å holde tempoet hans. De som klarte seg tiden tapte på poeng. En ekstra tilfredsstillelse for Armstrong var at hans to mexicanske rivaler, Baby Arizmendi og Rodolfo Casanova var blant ofrene hans. Casanova ble denne gangen overkjørt i løpet av 3 runder, hvilket er verdt å merke seg og ta hensyn til i min ovennevnte spekulasjon.
Ny vektklasse – weltervekt
Armstrong hadde nå gjort rent bord i hele fjærvektsklassen, det var ikke lengre noen verdige motstandere som kunne sette ham på prøve. Han bestemte at det eneste riktige trekket var ikke å gå opp én vektklasse, men to – opp til weltervektsklassen og utfordre VM-mesteren Barney Ross.
Artur London
Han døde i Paris, Frankrike.
Jonathan Swift
Sekretær for Temple
Ikke lenge etter fikk han en liten stilling for den tidligere diplomaten William Temple. I 1689 flyttet Swift til Temples gods Moor Park i Surrey (Sør-England), der han leste, skrev og gjorde regnskapene for Temple, som hans sekretær i nærmere ti år (unntatt en tid da han var prest i Irland). Temple fikk etter hvert stadig større tillit til den unge mannen, og etter tre år sendte han ham til London med en viktig beskjed til kongen, Vilhelm III av England.
Offramp
Offramp er det tredje studioalbumet til jazzgruppen Pat Metheny Group og ble utgitt i 1982 av plateselskapet ECM. I gruppen er gitaristen Pat Metheny sammen med pianist Lyle Mays, bassgitaristen Steve Rodby, trommeslager Dan Gottlieb og Nana Vasconcelos hovedsakelig som vokalist. Med dette albumet vant gruppen sin aller første Grammy og «Are You Going With Me?» (spor 2) ble nominert til to Grammypriser. Musikken er hovedsakelig jazz, men Metheny har som kjent sin brasilianske påvirkning og albumet blir betegnet som abstrakt og teknisk samtidig som melodisk og rytmisk.
Jonathan Swift
Irsk oppstyr
Swift oppfordret til boikott av kobbermyntene og pamfletten skapte slik storm at privilegiet ble trukket tilbake. I tillegg hadde Swift i skriftet spurte om det var rett at irlenderne skulle leve en slavetilværelse. Det var en oppfordring til opprør. Myndighetene lovet 300 pund til den som kunne angi forfatteren.
Besk samfunnssatire
Først havner Gulliver i Lilleputtenes land, deretter i kjempenes land og så på en svevende øy befolket av vitenskapsmenn. Swift foraktet de moderne som satt tiltro til teknikk som (da-)tidens løsning. I den siste boken havner Gulliver i en verden med åndelig overlegne hester, og en lavtstående rase av mennesker kalt yahooer.
Swift dør
Jonathan Swift ble gravlagt ved siden av graven til Stella, i henhold til sitt eget ønske. Mesteparten av formuen ble donert for å grunnlegge et sykehus for mentalt syke pasienter. Det irske parlamentet plusset på arven og i 1757 kunne St. Patrick's Hospital for Imbeciles. Det var bortimot 60 år før England fikk en tilsvarende institusjon.
Countryside Council for Wales
Countryside Council for Wales (CCW, walisisk Cyngor Cefn Gwlad Cymru, CCGC) er en walisisk myndighet opprettet av Nasjonalforsamlingen for Wales, med ansvar for miljøvern. CCW har både rådgivende funksjon og påtalemyndighet. Myndigheten arbeider for å bevare naturmiljøet og faunaen, og for å tilrettelegge for bruk av naturen til rekreasjon.
Masuccio Salernitano
Hver av novellene inneholder et forord hvor novellen dediseres til en berømt person, og med en epilog som forklarer historiens «moral». Historiene har en klar antiklerikal tendens som førte til at Il Novellino ble satt på den katolske kirkes ideks i 1557.
Karl Ernst von Baer
Karl Ernst von Baer (født i Gut Piep, Estland, død  i Dorpat) var en russisk (baltisk-tysk) zoolog. Baer regnes ofte som embryologiens far.
Östra Husby
Östra Husby er et tettsted i Norrköping kommune i Östergötlands län i Östergötland i Sverige. I 2010 hadde tettstedet 792 innbyggere. Östra Husby ligger cirka 20 kilometer øst for Norrköping.
Harold Pinter
Verker
Harold Pinter har utgitt en roman, en del prosatekster og en rekke dikt. Mest kjent er han imidlertid for sine dramatiske verker. Pinter har i alt skrevet 31 lengre skuespill og 14 kortere sketsjer (heriblant stykker produsert som TV-drama eller radiohørespill), 19 filmmanus av andre forfatteres romaner, samt fire filmatiseringer av egne skuespill.
Politiske synspunkter
Harold Pinter var motstander av de amerikanske invasjonene av Afghanistan og Irak. Han kalte George W. Bush en massemorder og sammenlignet Bush-styret i USA med nazismen. Han har også kalt Tony Blair idiot og massemorder.
Limnocentropodidae
Limnocentropodidae er en gruppe (familie) av insekter som hører til ordenen vårfluer (Trichoptera). Larvene lever i ferskvann. De voksne lever ikke langt fra vannet de vokser opp i.
Nearkhos
Liv og virke
Det var Aleksanders ønske å forene den makedonske herskerklassen med den persiske adelen for at hans rike i sannhet skulle bli et sammensveiset rike. Derfor ble det feiret et massebryllup hvor Aleksanders hærførere og offiserer ble gift med persiske adelskvinner. Nearkhos endte opp med datteren til Aleksanders persiske elskerinne Barsine. Det er ukjent om de fikk noen barn fra denne foreningen. Nearkhos sto sentral i Aleksanders kommende planer for en invasjon av Arabia, hvor han skulle være admiral for hans invasjonsflåte, men disse planene ble aldri virkeliggjort da Aleksander døde. I konfliktene og stridighetene etter Aleksanders død, støttet Nearkhos Herakles, Aleksanders sønn med Barsine, som arving til hans rike, men forgjeves. Den avdøde kongens elskerinne var nå hans svigermor. Det er derfor mulig at han ikke avviste sin persiske hustru som mange av de andre makedonerne gjorde med sine.
Da stridighetene brøt ut mellom Aleksanders hærførere om arven av hans rike, sluttet Nearkhos seg til Antigonos I Monofthalmos leir. Siste gang han ble nevnt, var som rådgiver til Antigonos' sønn Demetrios I Poliorketes i 313/2 f.Kr., hva som skjedde etter dette er ukjent, selv om han sannsynligvis trakk seg tilbake for å skrive sin egen historie.
Team Jumbo-Visma
Team Jumbo-Visma er et profesjonelt sykkellag fra Nederland som deltar i UCI WorldTour.
Eesti kraftverk
Eesti kraftverk er et oljekraftverk som ligger 20 km sørvest for Narva i det østlige Estland. Det har en installert produksjonskapasitet på 1610 MW, fordelt på 8 blokker / turbiner. Anlegget ble påbegynt omkring 1963, og stod ferdig i 1973. I perioden 1998–2003 ble to enheter fornyet. Brenselkilden er råolje utvinnet fra oljeskifer vest for Narva-elva.
Charles Asati
Charles Asati (født 3. mars 1946) er en kenyansk tidligere 400-meterløper. Han deltok på de kenyanske stafettlagene som tok sølv på 4 x 400 m stafett under OL 1968 i Mexico by med tiden 2.59,64, og gull i OL 1972 i München med tiden 2.59,83.
Nordre Trysil Idrettslag
I 2003 gikk klubbene Østre Trysil Fotballklubb, Trysil Fotballklubb og Nordre Trysil IL sammen og dannet Trysil Damefotball. De tre klubbene manglet spillere hver for seg, og slo seg sammen for å kunne stille et bredt lag for 11-fotball. Fra 2007 ble klubben ytterligere utvidet med klubbene ''Nybergsund IL. Trysil og Engerdal Sportsklubb''. Det er Nordre Trysil IL som har det administrative ansvaret for lagene i Trysil Damefotball.
Slaget ved Tewkesbury
Bakgrunn
Henrik VI var nylig for annen gang blitt avsatt av sin rival Edvard IV, og Huset York hadde dermed igjen overtaket. Henrik var blitt innsatt på tronen igjen av Richard Neville, 16. jarl av Warwick, som tidligere hadde kjempet for yorkistene, men som i 1469 gikk over til Huset Lancaster.
Tariffavtale
Hovedavtale
Hovedavtalen (ofte kalt tariffavtalens del 1) tar for seg de grunnleggende spilleregler i arbeidslivet, men sier ikke noe om eksempelvis lønn – som altså er regulert i overenskomsten.
Noter
<references group=Note/>
Rio de Janeiro-Galeão internasjonale lufthavn
Air France Flight 447 forsvant fra radaren over Atlanterhavet på vei til Charles de Gaulle internasjonale lufthavn i Frankrike 1. juni 2009 02:14 GMT.
Brook Farm
Sammenbrudd
Da den uforsikrede bygningskomplekset ble rammet av brann gikk samfunnet konkurs og klarte aldri å komme tilbake på beina igjen. Det ble helt stengt i 1847. Til tross for at den eksperimentelle samfunnet mislyktes, har mange av deltagerne i Brook Farm likevel sett tilbake til deres erfaringer med et positivt syn. Kritikerne av samfunnet var blant annet Charles Lane, som grunnla et eget utopisk samfunn kalt «Fruitlands». Nathaniel Hawthorne var en av grunnleggerne av Brook Farm, skjønt var ikke en sterk tilhenger av samfunnets idealer. Han skrev senere i fiksjonens form om hans erfaringer i romanen The Blithedale Romance (1852). Etter fiaskoen brente de øvrige bygningene etter hvert ned og det meste av området er i dag en gravsted.
Kritikk
Henry David Thoreau satte spørsmålstegn ved medlemmenes idealisme og skrev at «Som for disse samfunnene, jeg tror jeg heller hadde beholdt ungkarens hall i helvete enn å gå til bords i himmelen.» Selv Sophia Ripley stilte senere vemodige spørsmål om deres opprinnelige optimisme, og refererte til den som «barnslig, tom & trist». Som med andre tilsvarende samfunn ble Brook Farm kritisert for at det var en fare for at kjernefamilien ble brutt opp grunnet dets fokus på å være et storsamfunn. Charles Lane mente at deltakerne i Brook Farm levde en livsstil som ikke krevde nok oppofringer fra deltakerne, og at de «forspilte deres ungdom og dagene på et miserabelt, muntert og overfladisk vis.»
Kvinnenes rolle
Kvinnene spilte også en viktig rolle i å skaffe inntekter til samfunnet. Mange la ned tid og arbeid i hva som Brook Farmer Marianne Dwight har beskrevet som «elegante og smakfulle luer, kapper, halsbånd, og så videre» som ble solgt i butikkene i Boston. Andre malte lampeskjermer for salg. Kvinnene kunne gå på skole og på grunn av at det var godt kjent at kvinner fikk undervisning på Brook Farm fikk de besøk av mange kvinnelige forfattere og skribenter. George Ripleys hustru Sophia, som hadde skrevet frittalende feministiske essay for The Dial om kvinner før hun flyttet til samfunnet, var selv meget godt utdannet og underviste i historie og fremmedspråk.
Hefaistion
Høsten 324 f.Kr. var Aleksanders armé stasjonert i byen Ekbatana for vinteren. Hefaistion ble syk under lekene som ble holdt for hoffet og døde en uke senere. De beskrevne symptomene minner om tyfoidfeber, men mulighetene for forgiftning ble aldri utelukket. Som Aleksanders favoritt og nære venn, må han ha hatt mange politiske fiender. Uansett hvilken grunn som førte til Hefaistions død, er det sagt at Aleksander ble gal av sorg, han barberte sitt hode, i tillegg til manene på krigshestene, avlyste alle festligheter og, sier legenden, korsfestet doktoren som behandlet Hefaistion. Han satte umiddelbart av sted til Babylon med liket, hvor han holdt begravelsesleker for hans minne. Det ble bestemt at Hefaistion skulle bli dyrket som en guddommelig helt.
Ernst Kusserow
Andre verdenskrig
Som stabssjef i Luftflotte 5 hadde han en sentral lederrolle i Luftwaffe i Norge.
Jevgenij Borisov
Karriere
Ved EM i friidrett innendørs 2009 kom han til finalen, og endte der på femteplass med tiden 7,64. Senere på året deltok han ved Lag-EM i friidrett 2009 i Leiria, og vant der sitt heat på 110 meter hekk, men endte på femteplass. Han deltok også ved VM i friidrett 2009, men ble slått ut i semifinalen.
Epålett
En epålett (av fransk épaulette, egentlig «liten skulder»), også omtalt som skulderdistinksjon, skulderklaff og annet, er en skulderpryd i form av en plate eller klaff på uniformer, gjerne med frynser. Epåletter ble særlig brukt som pynt og rangtegn på militære uniformer på 1800-tallet og siden på parade- og gallauniformer.
Davian Clarke
Davian Clarke (født 30. april 1976) er en jamaicansk friidrettsutøver (sprinter).
František Rydval
František Rydval (født 21. februar 1946 i Liberec) er en tsjekkisk tidligere skihopper som konkurrerte for Tsjekkoslovakia.
Herodes Agrippa I
Herodes Agrippa, også kjent som Herodes eller Agrippa I (hebraisk: אגריפס‬, født 11 f.Kr., død 44 e.Kr.) var konge av Judea fra 41 til 44 e.Kr. Han var den siste herskeren med kongelig tittel som styrte over Judea. Han tilhørte Herodes-dynastiet som sønnesønn av Herodes den store, sønn av Aristobulus IV og hans kone Berenike. Han ble født som Marcus Julius Agrippa, således navngitt for å hedre den romerske statsmannen Marcus Vipsanius Agrippa. I Bibelen er den konge som er navngitt som Herodes i Apostlenes gjerninger: Den jødiske historikeren Josefus hevdet at han var kjent i sin tid som «Agrippa den store».
SSD
SSD kan vise til:
Grimsta IP
Grimsta Idrottsplats er et idrettsanlegg for blant annet fotball i bydelen Vällingby i Stockholm.
Libertad (kommune)
Regjeringen
Ordføreren (alcalde) i kommunen er Sergio Valverde (2010-2015).
United States Patent and Trademark Office
United States Patent and Trademark Office (PTO) er et amerikansk føderalt forvaltningsorgan som gir patenter og varemerkebeskyttelse til oppfinnere og næringsdrivende for deres forretnings- og produktoppfinnelser.
Dette er ditt liv
Opphav
Programmet er en norsk versjon av det amerikanske programmet "This is your life". Programmet ble første gang sendt på CBS radio i 1949. I 1952 begynte man å lage tv-programmer som gikk til 1961. BBC kjøpte rettighetene i 1955 og sendte programmet til 1964. ITV overtok i 1969 og sendte programmet til 1994. BBC overtok på nytt og sendte til 2003. ITV sendte siste sesong på britisk tv i 2007.
Zeeuws-Vlaanderen
Landsbyer og tettsteder i regionen
Aardenburg – Axel – Biervliet – Boerenhol – Breskens – Cadzand – Clinge – Eede – Graauw – Groede – Heikant – Hengstdijk – Hoek – Hulst – IJzendijke – Kapellebrug – Koewacht – Kloosterzande – Kuitaart – Lamswaarde – Nieuw-Namen – Nieuwvliet – Oostburg – Ossenisse – Othene – Perkpolder – Philippine – Sas van Gent – Schoondijke – Sint Anna ter Muiden – Sint Jansteen – Sint Kruis – Sluis – Sluiskil – Terhole – Terneuzen – Vogelwaarde – Walsoorden – Waterlandkerkje – Westdorpe – Zaamslag – Zuiddorpe – Zuidzande
Małgorzata Mogore-Tlałka
I motsetning til søsteren Dorota utviklet Malgorzata seg til en allroundalpinist. I 1986, 1987 og 1988 oppnådde hun også plasseringer blant de 15 beste i disiplinene storslalåm, Super-G og kombinasjon.
Silje Elisabeth Fretheim
Silje Elisabeth Fretheim (født 25. november 1974) er en norsk arkeolog og forfatter.
Det kommer en dag
Det kommer en dag lanserte sitt første nummer i januar 1941, og kom ut med 7 – 8 utgaver inntil august. Avisen ble stensilert, og opplaget er anslått til 500 eksemplarer.
Svärtinge
Svärtinge er et tettsted i Norrköping kommune i Östergötlands län i Östergötland i Sverige. I 2010 hadde tettstedet 2 963 innbyggere. Svärtinge ligger cirka 10 kilometer nordvest for Norrköping.
Zab
Zab (tyrkisk: Zap suyu, kurdisk: زێ, persisk: زاب; Zâb, syrisk: ܙܒܐ; Zawa) er navnet på to separate elver - Store Zab og Lille Zab - som renner gjennom Iran, Irak og Tyrkia. De er de to viktigste bielvene til Tigris. De to elvene som kalles Store Zab og Lille Zab, var basisen for oldtidens assyriske sivilisasjon. Navnet Zab kommer fra det persiske ordet zehâb (زهاب), som betyr "vann som flommer fra bakken".
Aleksandra Kollontaj
Bakgrunn
Foreldrene nektet slektningen Vladimir Kollontaj fra Tiflis å komme på besøk da de fikk vite at deres datter Aleksandra ville gifte seg med ham, en fattig ingeniør. I 1893 ble det bryllup likevel, selv om presten stod på at Aleksandra var en mann som het Aleksander, for slik stod det i kirkeboken. Paret flyttet inn i en beskjeden leilighet med møbler som jevnlig måtte til pantelåneren. Aleksandras mor lånte dem familiens gamle hushjelp, for Aleksandra tok seg lite av husarbeid. Da hun ble gravid, reiste paret til hans familie i Tiflis, der Aleksandra tre år tidligere hadde bodd i guvernørens palass, der tsarens adjutant hadde fridd til henne.
Politiker og forfatter
Kollontaj var overbevist sosialist og feminist og gikk inn for ekte arbeidermakt, kvinners frigjøring og det konvensjonelle ekteskapets avskaffelse. Hun tok imidlertid sterk avstand fra den borgerlige feminisme ettersom hun anså at man bare gjennom sosialismen kunne nå likestilling mellom kjønnene. Den type av feminisme som hun gikk inn for kunne best betegnes som radikalfeminisme, og hennes tanker fikk atter aktualitet innen feministisk forskning på 1970-tallet.
Diplomat
I Sverige var Kollontaj allment kjent som Madame Kollontaj. Under andre verdenskrig leide hun Villa Kassman på Storholmen nord for Lidingö som sommerbosted.
Bingolotto
Bingolotto er et svensk spillprogram som går på svensk TV4 hver søndag kl. 18–20. Det sendes ca. 40 program per år. Overskuddet går direkte til det svenske foreningslivet. Programmet startet sine sendinger i 1989, først på lokal-TV, men fra 1991 på riksdekkende TV.
For å være med i spillet må man ha en «bingolott» (bong). Hovedtyngden i programmet er at man får bingo på bongen sin. Man kan så ringe inn til programmet og vinne en «låda». Man kan også bli trukket ut på serie- og bongnummer, eller bare deler av bongnummeret. Den største premien man kan vinne er ett snurr på «Superchanshjulet», hvor man kan vinne opptil tre millioner svenske kroner.
Colin Boulton
Colin Donald Boulton (født 12. september 1945 i Cheltenham, Gloucestershire, England) er en engelsk tidligere fotballspiller som har spilt for tre engelske fotballklubber og to amerikanske fotballklubber i årene 1964 til 1980.
Biografi
Colin Boulton skrev sin første profesjonelle kontrakt med Derby County sommeren 1964. I 1972 og 1975 ble han ligamester med Derby, og han var den eneste Derbyspilleren som spilte alle 84 ligakamper i de to sesongene klubben ble ligamester. I 1976 ble han for en kort periode lånt ut til Southampton før han i mars 1978 gikk til amerikanske Tulsa Roughnecks. Sommeren 1979 ble Los Angeles Aztecs hans neste klubb før han returnerte til England, og Lincoln City i 1980. Han pådro seg en alvorlig skade i en kamp mot Crewe Alexandra kort tid etter han hadde signert for Lincoln City, og måtte på grunn av denne skaden gi seg som fotballspiller.
Silan
Silan er en kjemisk forbindelse med formel SiH4. En kan se på silan som silisiumvarianten av metan. Ved romtemperatur en silan i gassform, og den er selvantennende i kontakt med luft, den trenger altså ikke noen tennkilde for å begynne å brenne.
Øystre Slidre Idrettslag
Øystre Slidre Idrettslag (stiftet i 1904) er et idrettslag i Øystre Slidre kommune i Innlandet. Det driver mellom annet med fotball, friidrett, håndball, karate, langrenn, turn og volleyball. ØSIL står også for arrangement som Beitosprinten og Fjellmaraton.
Fjerde Esra
I gresk og engelsk tradisjon kalles dette verket Første Esdras. Navnet Fjerde Esra er fra latinsk tradisjon, og er basert på at Esras bok var «Første Esra» mens Nehemjas bok var «Andre Esra»; det finnes også et apokryfisk skrift kalt Tredje Esra.
Thorstein Augensen
Thorstein Augensen var far til Thorhild Augensen (1937–2019), som også var maler.
Slaget på Storsjöns is
Birkebeinerne forsvarte seg først, men det var så mørkt at alle hadde vanskeligheter med å se, så Sverre trakk sine menn ut av kampene og holdt seg på avstand, mens jemterne forvirret angrep hverandre. Ved gryningen oppdaget jemterne hva de holdt på med og stanset, men birkebeinerne som hadde omgruppert seg, gikk til motangrep med voldsom kraft og kastet jemterne tilbake. Jemterne klarte ikke å holde stand og ble jaget bort fra isen som var blitt farget rød av blodet av birkebeinerne. Opptil hundre mann hadde blitt drept under kampene om natten og ved morgenen.
Simone Bolelli
Simone Bolelli (født 8. oktober 1985 i Bologna) er en profesjonell italiensk tennisspiller.
Håkon Herdebrei
Biografi
Hovedkildene til Håkons liv er Håkon Herdebreis saga og Magnus Erlingssons saga i Snorres Heimskringla. Håkon var uekte sønn av Sigurd Munn med Tora, ei tjenestejente fra Viken. Ifølge sagaen ble Sigurd lokket til å ligge med Tora fordi hun sang så vakkert. Håkon ble født på gården der Tora arbeidet, hos bonden Simon Torbergsson og kona Gunnhild. Her ble Håkon fostret opp av Simon og Gunnhild, sammen med deres egne sønner Ånund og Andres. Etter at Håkons far Sigurd og farbroren Øystein Haraldsson var blitt drept av den tredje broren Inge Krokrygg, ble unge Håkon tatt til seg av tilhengerne til Sigurd og Øystein. De ga ham kongsnavn på Øretinget i 1159. Flokken rundt Håkon hadde fotfeste først og fremst i Trøndelag, men også på Opplandene og i Viken rundt Ranrike. Med Håkon som konge fortsatte de kampen mot Inge Krokrygg, under ledelse av Sigurd Hallvardsson fra Røyr i Ringsaker. Flokken besto stort sett av ætteløse, lovløse og «markmenn» fra grensetraktene. Da de seilte sørover fra Trøndelag våren 1159 ga de seg til å plyndre og herje på Møre. Dette var første gang på over 150 år at det ble herjet langs kysten, forteller Snorre Sturlason, og enkelte steder samlet bøndene seg til spontan motstand mot Håkon.
Sture Fladmark
Sture Fladmark (født 30. juni 1967) er en norsk fotballtrener som fra 2011 er ansatt i trenersystemet til Aalesunds FK som hovedansvarlig for Junior Elite i turneringer og NM, samt hovedansvarlig for AaFKs andrelag.
I sin spillerkarriere spilte Fladmark for Aalesund FK og Lyn, og var kjent som en hardarbeidende midtbanespiller. Han kom til Lyn i 1990, og ble der til han la opp i 1998. Han spilte 135 obligatoriske kamper for klubben og scoret åtte mål.
Slaget ved Svolder
Antallet av de involverte
Hos Snorre Sturlasson blir det kunstnerisk løftet i en gjentagende sekvens hvor motstanderne står og ser det ene skipet etter det andre seile forbi, og kongene spør: «Det var et svært skip, og så vakkert, det må være 'Ormen Lange'!» Kun nordmannen Eirik jarl vet med sikkerhet: «Det er ikke 'Ormen Lange'!» Tre av skipene blir beskrevet, først kom «Tranen», så «Ormen Stutte», og til sist det aller største av alle skipene, «Ormen Lange». Snorres eminente fortellerteknikk dramatiserer historien ved hjelp av spenstige dialoger som sannsynligvis ikke er historiske i seg selv.
Lindö
Lindö er et tettsted i Norrköping kommune i Östergötlands län i Östergötland i Sverige. I 2010 hadde tettstedet 4 915 innbyggere. Lindö ligger cirka fem kilometer nordøst for Norrköping.
Hallset
I tillegg til boliger finnes det også butikksenter og treningssenter på Hallset.
Jeanette Vogelbacher
Jeanette Vogelbacher (født 2. desember 1922, død 10. november 2018 i Dreux) var en fransk turner.
Tankar fyr
Tankar fyr ligger på øya Tankar i Bottenvika. Den ligger ved Kvarken, i skjærgården i Öja i Karleby kommune i Österbotten, Finland.
Les Misérables (musikal)
Les Misérables («De elendige») er en musikal komponert i 1980 av den franske komponisten Claude-Michel Schönberg, og teksten er en libretto av Alain Boublil. Det er den mest berømte av alle franske musikaler, og en av de mest fremførte i hele verden, blir stadig satt opp, og er i London den lengstspillende musikalen i West End. Musikalen baserer seg på romanen Les Misérables av Victor Hugo. Stykket har også bli satt opp i Norge med suksess.